**ACTA DE REUNIÓ – COMISSIÓ DE COORDINACIÓ DOCENT – CCD-7**

**\_\_\_\_\_\_\_\_\_\_\_\_\_\_\_\_\_\_\_\_\_**

**Data i hora:** 18/07/2018 – 10:30 hores

**Lloc:** Aula Màster - EPSEVG

**Assistents:**

Frederic Vilà Martí

José Antonio Román Jiménez

Jordi Esteve Cusiné

Montserrat Carbonell Ventura

Cristóbal Raya Giner

Josep Font Mateu

Balduí Blanqué Molina

Àngels Hernández Gómez

Enric Martín Fuentes

Roger Rovira

Joan Vicent Castell

Francisco M. Muñoz

Jose M. Quiñones

**Ordre del dia:**

1. Aprovació de l’acta de la sessió anterior.
2. Dades acadèmiques històriques de l’EPSEVG totals i per cada titulació:
   * nou ingrés, matricula total i titulats.
3. Resultats acadèmics històrics per assignatures i blocs curriculars:
   * dades d’avaluació de les assignatures a les titulacions
   * dades de l’avaluació curricular
   * reavaluació 2017/18
   * resultats comparatius del curs d’anivellament 2017/18
4. Resultats de les enquestes disponibles: estudiantat, graduats, PDI i PAS.
5. Propostes de millora de les titulacions:
   * propostes de delegació d’estudiants (format PAC).
   * propostes del coordinador i del PDI de la titulació (informes assignatures)
   * propostes sobre recursos per pràctiques docents (rebudes als Serveis Tècnics)
6. Anàlisi de les guies docents:
   * models sobre criteris d’avaluació de les assignatures
7. Altres temes:
   * proposta de permís d’accés als laboratoris
   * preinscripció 2018/19
   * doble titulació Mecànica-Disseny Industrial
   * full Excel per l’avaluació del TFG/TFM
   * altres temes que es vulgui plantejar

**Temes tractats:**

S’obre la reunió i en el punt 1 de l’ordre del dia, s’aprova per unanimitat dels assistents l’acta de la sessió anterior amb les modificacions ortogràfiques comentades pel Sr. Enric Trullols.

En el punt 2, el sotsdirector Cap d’Estudis presenta les dades globals de l’escola sobre estudiantat de nou ingrés, matrícula total i nombre de graduats i es fan diversos comentaris entre els més destacats:

* la disminució d’estudiants de nou ingrés a les titulacions de l’àrea Industrial,
* el baix número de titulats, en algunes titulacions, respecte del nombre total d’estudiants matriculats,
* respecte a aquest darrer comentari, el Sr. Balduí Blanqué demana informació sobre si tenim dades sobre assignatures que en certes titulacions puguin ser un “tap” a l’hora de que els estudiants es puguin graduar en el termini previst
* el sotsdirector Cap d’Estudis comenta que tenim informació sobre diversos indicadors acadèmics dels estudiants que s’han titulat i que s’haurien d’estudiar detalladament, com podrien ser: la nota i la via d’accés, el temps total empleat per finalitzar els estudis tenim en compte les convalidacions que s’han obtingut, ...

En el punt 3, el sotsdirector Cap d’Estudis presenta els resultats acadèmics de les assignatures i dels blocs curriculars. S’obre un debat entre els assistents sobre els resultats obtinguts, les dades i els indicadors presentats i sobre la necessitat de tenir més indicadors, com ara: el percentatge de suspensos per assignatura, el numero de convocatòries utilitzades a cada assignatura, .... per generar propostes de millora a les assignatures i/o titulacions.

En aquest punt, el Sr. Balduí Blanqué fa una proposta de temes que s’haurien de fer per disposar de més informació que permetés aplicar mesures de millora a les assignatures/titulacions:

* establir mecanismes que detectin variacions significatives en els resultats acadèmics de les assignatures,
* revisar l’informe de l’assignatura que realitza cada professor responsable,
* validar si s’apliquen les propostes de millora que realitza el coordinador de la titulació en el seu informe,
* llistat dels recursos docents que s’han demanat i si s’han obtingut o no,
* llistat de les actuacions prioritzades que es presentarà a la Comissió Econòmica del centre per la seva revisió, aprovació i assignació econòmica.

Seguint en el punt 3, el sotsdirector Cap d’Estudis també es presenta els resultats acadèmics de la reavaluació d’aquest curs acadèmic 2017/2018, amb un resultat global positiu donat que el 60% dels estudiants que s’han presentat a les proves les han superat.

Es fan diversos comentaris pels assistents i el Sr. Roger Rovira pregunta si es poden comparar les qualificacions obtingudes abans de la reavaluació. El sotsdirector Cap d’Estudis explica que aquesta qualificacions son substituïdes per una nota numèrica de 5 en el moment que es supera l’examen de la reavaluació.

Per últim, es presenten les dades sobre els resultats acadèmics obtinguts pels estudiants que van fer el curs d’anivellament. Entre els assistents es fan diversos comentaris i es demana que s’afegeixi la nota d’accés dels estudiants que fan el curs d’anivellament als indicadors de dades que s’han presentat. El coordinador de la titulació d’Enginyeria Informàtica també demana les dades dels resultats obtinguts a l’assignatura específica de Física que fan els estudiants d’aquesta titulació.

En el punt 4, el sotsdirector Cap d’Estudis presenta i comenta les diferents enquestes realitzades per la UPC a l’estudiant, als graduats i graduades, al PDI i al PAS i entre els assistents es fan diversos comentaris sobre aquesta informació.

En el punt 5, el sotsdirector Cap d’Estudis presenta i comenta les propostes de millora de les titulacions presentades per la Delegació d’Estudiants i pels coordinadors de les titulacions. Desprès de diversos comentaris dels assistents s’acorda que a la propera reunió de la Comissió de Coordinació Docent es treballarà sobre el pla d’acció de millora específic de cada titulació que hagin presentat els coordinadors, especialment les accions que s’hauran de fer per resoldre els problemes detectats a les assignatures.

També es presenten pel sotsdirector Cap d’Estudis la relació de recursos docents que caldria per millorar els laboratoris i les pràctiques docents. En aquest punt, diversos intervencions dels assistents demanen una relació prioritzada d’aquests recursos docents.

En punt 6, el sotsdirector Cap d’Estudis presenta un full Excel on s’han recollit diversos fórmules que son comuns en el procés d’avaluació de les assignatures amb la intenció de crear eines i models comuns d’avaluació de les assignatures que els coordinadors de les titulacions hauran de completar. Aquesta proposta es treballarà, inicialment, amb les assignatures de la Fase Comú de les titulacions de l’àrea Industrial.

En el punt 7, es comenten els diferents apartats:

* + Proposta de permís d’accés als laboratoris als estudiants sense la presència física d’un professor, que es presentada pel sotsdirector Cap d’Estudis i que es aprovada per la comissió. S’aplicarà en el proper curs acadèmic 2018//2019.
  + Preinscripció 2018/19, amb les dades rebudes on s’incrementa la nota de tall de la titulació d’Enginyeria Informàtica a 6,9 i on el nombre d’estudiant es lleugerament superior al curs acadèmic passat.
  + Doble titulació Mecànica-Disseny Industrial, on es comenta la problemàtica actual que existeix per crear un grau de doble titulació d’Enginyeria Mecànica i Enginyeria de Disseny Industrial.
  + Full Excel per l’avaluació dels TFG/TFM, que presenta el sotsdirector Cap d’Estudis i que s’enviarà als membres dels tribunals perquè pugui ser utilitzat a l’acte d’avaluació dels Treballs de Fi de Grau i de Màster.

La reunió s’aixeca a les 13:00 hores.